02014432210010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1443 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπλήρωση - Τροποποίηση του Εσωτερικού Κανονι¬ 
σμού Οργάνωσηςτης ΜΟΝΑΔΑΣ ΟΡΓΑΝΩΣΗΣ της 
ΔΙΑΧΕΙΡΙΣΗΣ του ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙ¬ 
ΞΗΣ (Μ.Ο.Δ.) α.ε. 1 

Καθορισμός αμοιβής της Επιτροπής Εισήγησης για 
ανάθεση του διαγωνισμού του έργου: «Παροχή 
υπηρεσιών εξειδικευμένου Κυκλοφοριακού Συμ¬ 
βούλου Συμβάσεων Παραχώρησης Αυτοκινητο¬ 
δρόμων στην Ελλάδα». Ενάριθμο έργο: 9471506 


Δ.Ε. της ΣΑΕ 071/2. 2 

Αύξηση αριθμού ημερών εκτός έδρας των Γεωπόνων 
του Περιφ. Κέντρου Προστασίας Φυτών και Ποιοτι¬ 
κού Ελέγχου Καβάλας για το έτος 2001. 3 

Καθορισμός αποζημίωσης Μελών της Ομάδας Διοίκη¬ 
σης Έργου για την εφαρμογή Διπλογραφικού Συ¬ 
στήματος Γενικής Αναλυτικής Λογιστικής και Κο¬ 
στολόγησης στα Νοσηλευτικά Ιδρύματα. 4 

Καθορισμός αμοιβής μελών του Κεντρικού Συμβουλί¬ 
ου Νεωτέρων Μνημείων, του ΥΠΠΟ και αριθμού συ¬ 
νεδριάσεων αυτού. 5 

Καθορισμός αμοιβής μελών του Κεντρικού Αρχαιολο¬ 
γικού Συμβουλίου, του ΥΠΠΟ και αριθμού συνε¬ 
δριάσεων αυτού. 6 

Χορήγηση έκτακτης οικονομικής ενίσχυσης στο Εργα- 

τοϋπαλληλικό Κέντρο Αθήνας. 7 

Χορήγηση έκτακτης οικονομικής ενίσχυσης στην 
Ομοσπονδία Οικοδόμων και Συναφών Επαγγελμά¬ 
των Ελλάδας. 8 


ΑΠΟΦΑΣΕΙ Σ 

Αριθ. 36071 (1) 


Συμπλήρωση - Τροποποίηση του Εσωτερικού Κανονισμού 
Οργάνωσης της ΜΟΝΑΔΑΣ ΟΡΓΑΝΩΣΗΣ της ΔΙΑΧΕΙΡΙ¬ 
ΣΗΣ του ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) α.ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν. 2372/96 περί συστάσεως φορέων για την επι¬ 


τάχυνση της αναπτυξιακής διαδικασίας και άλλες διατά¬ 
ξεις (ΦΕΚ29/τ.Α'/28.2.96) όπως αυτός τροποποιήθηκε και 
ισχύει και ειδικότερα το Άρθρο τρίτο το οποίο αποτελείτο 
Καταστατικό της Μ.Ο.Δ. 

β) του Ν. 2860/2000 περί διαχείρισης, παρακολούθησης 
και ελέγχου του Κοινοτικού Πλαισίου Στήριξης, όπως αυ¬ 
τός τροποποιήθηκε και ισχύει. 

γ) του άρθρου 27του Ν. 2081/1992 (ΦΕΚ 154 Α/92), με 
το οποίο προστέθηκε άρθρο 29Α στον Ν. 1558/85 (ΦΕΚ 
137/Α/85) Έλεγχος των δαπανών που προκαλούν οι κανο¬ 
νιστικές διοικητικές πράξεις. 

2. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165Α/14.07.2000). 

3. Την από 26.7.2001 πρόταση τροποποίησης - συμπλή¬ 
ρωσης του Κανονισμού Εσωτερικής Οργάνωσης της 
Μ.Ο.Δ. του Προέδρου του Δ.Σ. Π. Μαυροκέφαλου. 

4. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού Δημοσίων Επενδύσεων, 
αποφασίζουμε: 

Εγκρίνεται η τροποποίηση - συμπλήρωση του Εσωτερι¬ 
κού Κανονισμού της ΜΟΝΑΔΑΣ ΟΡΓΑΝΩΣΗΣ της ΔΙΑΧΕ- 
ΡΙΣΗΣ του ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) 
α.ε. 

ΣΥΜΠΛΗΡΩΣΗ ΚΑΙ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ 
ΕΣΩΤΕΡΙΚΗΣ ΟΡΓΑΝΩΣΗΣ ΤΗΣ Μ.Ο.Δ. α.ε. 

Θέμα 3: Συμπλήρωση και τροποποίηση του κανονισμού 
εσωτερικής οργάνωσηςτης Μ.Ο.Δ. 

1. Όπου στις διατάξεις του κανονισμού αναφέρονται οι 
λέξεις "Τμήμα Διοικητικού Οικονομικού». 

2. Στο άρθρο 2, παρ. 3 προστίθεται εδάφιο γ ως εξής: 

«(γ) Από στελέχη τα οποία αποσπώνται στις Ειδικές 

Υπηρεσίες για την Υλοποίηση του Γ’ ΚΠΣ, όπως ορίζονται 
στον Ν. 2860/2000, στον Ν. 2874/2000 και στον Ν. 
2892/2001». 

3. Τα επόμενα εδάφια της παρ. 3 του άρθρου 2 αντικα¬ 
θίστανται ως εξής: 

«Η Κεντρική Υπηρεσία συγκροτεί, οργανώνει, καταρτί¬ 
ζει, εξοπλίζει, υποστηρίζει τις Ομάδες και το προσωπικό 
των ανωτέρω εδαφίων. Επίσης η Κεντρική Υπηρεσία μερι¬ 
μνά για την εγκατάσταση και τον εξοπλισμό των Ειδικών 
Υπηρεσιών του Ε. (γ) ανωτέρω, μετά από αίτημα της Ειδι- 

κής Υπηρεσίας και σύμφωνη γνώμη της Διαχειριστικής 
Αρχής του ΚΠΣ.» 

4. Η πρώτη παράγραφος του εδαφίου 3.1 του άρθρου 3 
αντικαθίσταται ως εξής: 

«Λειτουργίες επιλογής των στελεχών του άρθρου 2 του 
παρόντος κανονισμού». 

5. Η πρώτη και δεύτερη παράγραφος το εδ. 3.2. της πα¬ 
ραγράφου 3 του άρθρου 3 αντικαθίστανται ως εξής: 

«Λειτουργίες κατάρτισης των στελεχών του άρθρου 2 
του παρόντος κανονισμού και του προσωπικού των Ειδι¬ 
κών Υπηρεσιών και των Φορέων Υλοποίησης του Γ’ ΚΠΣ. 

Περιλαμβάνονται δραστηριότητες σχεδιασμού, οργά¬ 
νωσης και εκτέλεσης ενημερωτικών συναντήσεων, σεμι¬ 
ναρίων, ειδικών εκπαιδευτικών προγραμμάτων με στόχο 
την κατάρτιση στη μεθοδολογία διοίκησης (πιαπαρθ- 
πίθπΐ) πράξεων και προγραμμάτων καθώς και σε νέα σύγ¬ 
χρονα συστήματα/διαδικασίες που αποβλέπουν στην 
εξομάλυνση των οργανωτικών αδυναμιών των Φορέων 
χρηστώντων υπηρεσιών της Μ.Ο.Δ.». 

6. Η παράγραφος 4.1 του άρθρου 3 αντικαθίσταται ως 
εξής: 

Λειτουργίες διάγνωσης των αναγκών για τη διαχείριση, 
παρακολούθηση ή υποστήριξη των Προγραμμάτων, Αξό¬ 
νων ή Πράξεων συγχρηματοδοτούμενών απάτην Ε. Ε. των 
φορέων χρηστών των Υπηρεσιών της Μ.Ο.Δ. και σχεδια- 
σμού της αναγκαίας υποστήριξης. 

Στην παράγραφο 4 του άρθρου 3 προστίθεται νέο εδά¬ 
φιο 4.2.α ως εξής: 

«Άρθρο 4.2.α 

Λειτουργίες τεχνικής και οργανωτικής υποστήριξης συ¬ 
μπεριλαμβανομένων των ενεργειών τεχνικής βοήθειας 
στήριξης και ιδίως των αναγκών στέγασης και υλικοτεχνι- 
κής υποδομής των Ειδικών Υπηρεσιών για την Υλοποίηση 
του Γ’ ΚΠΣ όπως ορίζονται στον Ν. 2860/2000, Ν. 2874/ 
2000 και στον Ν. 2872/2000 όπως αυτοί ισχύουν.» 

7. Στο τέλος του εδ. 5.2 της παρ. 5 του άρθρου 3 προ¬ 
στίθενται οι λέξεις «και των αποσπασμένων Στελεχών.» 

8. Το εδ. 5.3.τηςπαρ. 5του άρθρου 3 αντικαθίσταται ως 
εξής: 

«Περιλαμβάνονται οι εργασίες για την εκτέλεση των 
διαδικασιών εγκατάστασης, προμήθειας κάθε είδους 
αγαθών και υπηρεσιών, όπως ορίζονται στον οικείο Κανο¬ 
νισμό Προμηθειών της Εταιρείας.» 

Θ.Ταεδάφια (α), (β) και(γ)τηςπαρ. 1 του άρθρου 4 αντι¬ 
καθίστανται ως εξής: 

«(α) των Φορέων που διαχειρίζονται προγράμματα που 
συγχρηματοδοτούνται από την Ε.Ε. 

(β) των Φορέων με συντονιστικές ή εκτελεστικές αρμο¬ 
διότητες που υλοποιούν συγχρηματοδοτούμενες πρά¬ 
ξεις του ΚΠΣ 

(γ) των φορέων υλοποίησης πράξεων συγχρηματοδο- 
τούμενων Προγραμμάτων.» 

10. Ηπαρ. 4 του άρθρου 4 αντικαθίσταται ως εξής: 

Κατ’ εξαίρεση είναι δυνατόν να τίθεται στη διάθεση Φο¬ 
ρέα Υλοποίησης πράξης συγχρηματοδοτούμενου προ¬ 
γράμματος και μεμονωμένο στέλεχος εφόσον από τη Με¬ 
λέτη Διάγνωσης των αναγκών προκύπτει ότι αυτό αρκεί 
για την αποτελεσματική υλοποίηση του έργου. 

Στην παρ. 5 του άρθρου 4 οι λέξεις «στα αντίστοιχα Τε¬ 


χνικά Δελτία» αντικαθίστανται με τις λέξεις «στην αντί¬ 
στοιχη σύμβαση.» 

11. Στο τέλος του άρθρου 4 προστίθεται νέο άρθρο 4.α. 
με τίτλο «Αρμοδιότητες στελεχών Ειδικών Υπηρεσιών» ως 
εξής: 

«Άρθρο 4.α. 

Αρμοδιότητες Στελεχών Ειδικών Υπηρεσιών 

1. Τα στελέχη των Ειδικών Υπηρεσιών που υπηρετούν 
σε αυτές μετά από μετακίνηση ή απόσπαση ή πρόσληψη 
και με οποιαδήποτε σχέση εργασίας, θα ασκούν τις αρ¬ 
μοδιότητες που προβλέπονται στην αντίστοιχη ΚΥΑ σύ¬ 
στασης της Ειδικής Υπηρεσίας και σύμφωνα με τις διατά¬ 
ξεις του άρθρου 7 Ν. 2860/2000. 

2. Η διαδικασία πρόσληψης των στελεχών των Ειδικών 
Υπηρεσιών γίνεται με βάση τις διατάξεις του άρθρου 7 
του Ν. 2860/2000 όπως αυτός ισχύει. 

3. Η αξιολόγηση των στελεχών των Ειδικών Υπηρεσιών 
γίνεται σύμφωνα με τις διατάξεις του ιδίου ως άνω άρ¬ 
θρου του Ν. 2860/2000 όπως αυτός ισχύει.» 

12. Στο άρθρο 5, μέρος Α.2 αντικαθίστανται οι λέξεις 
«ανώτερος του 30» με τις λέξεις «ανώτερος του 50». 

13. Στο άρθρο 5, μέρος Α.5 αντικαθίσταται ως εξής: 

Οι θέσεις εργασίας της παρ. 3 του παρόντος άρθρου με 
αύξοντα αριθμό 7, 14, 15 και 16 ανήκουν στην κατηγορία 
του διοικητικού και βοηθητικού προσωπικού. 

Στο άρθρο 5, μέρος Α.6 αντικαθίσταται ως εξής: 

Η ανάπτυξη και η ετήσια δραστηριότητα της Κεντρικής 
Υπηρεσίας της Μ.Ο.Δ. αποτελεί «Πράξη» κατά την έννοια 
του άρθρου 1 του Ν. 2860/2000. 

14. Στο άρθρο 5 προστίθεται μέρος Δ, ως εξής: 

«Δ. Στελέχη αποσπώμενα στις Ειδικές Υπηρεσίες του 
ΚΠΣ 

Ταστελέχηπου αποσπώνταιστις Ειδικές Υπηρεσίεςτου 
ΚΠΣ διαθέτουν κατ’ ελάχιστον τα προσόντα που αναφέ- 
ρονται στις εκάστοτε Κοινές Υπουργικές Αποφάσεις που 
εκδίδονται σύμφωνα μετις διατάξεις του άρθρου 7 του Ν. 
2860/2000 όπως αυτός ισχύει και τοποθετούνται στις 
αντίστοιχες θέσεις που προβλέπονται από τις σχετικές 
Υπουργικές Αποφάσεις.» 

15. Η παρ. 2 του άρθρου 7 αντικαθίσταται ως εξής: 

Ειδικά για το προσωπικό που ανήκει στην κατηγορία δι¬ 
οικητικού και βοηθητικού προσωπικού, εφαρμόζονται οι 
διατάξεις περί προσλήψεων που περιλαμβάνονται στο Ν. 
2190/1994, όπως ισχύουν. 

16. Το εδάφιο β της παρ. 5 του άρθρου 6 αντικαθίσταται 
ως εξής: 

«β.α) Να μην έχει καταδικασθεί για κλοπή, υπεξαίρεση 
(κοινή και στην υπηρεσία), απάτη, εκβίαση, πλαστογρα¬ 
φία, απιστία δικηγόρου, δωροδοκία ή δωροληψία, απι¬ 
στία περί την υπηρεσία, παράβαση καθήκοντος, συκοφα¬ 
ντική δυσφήμιση καθ’ υποτροπή ή εγκλήματα της γενετή¬ 
σιας ελευθερίας ή οικονομικής εκμετάλλευσης της 
γενετήσιας ζωής. 

β.β) Να μην είναι υπόδικος λόγω παραπομπής με τελε¬ 
σίδικο βούλευμα για κακούργημα ή για πλημμέλημα της 
προηγουμένης παραγράφου, έστω και αν το αδίκημα πα- 
ραγράφηκε.» 

17. Στην παρ. 6 του άρθρου 6 προστίθεται δεύτερη πα¬ 
ράγραφος ως εξής: 

«Η διαδικασία επιλογής του προσωπικού που αποσπάται 

στις Ειδικές υπηρεσίες του Γ’ ΚΠΣ περιγράφεται στην Κοι¬ 
νή Υπουργική Απόφαση ΥΠΕΣΔΔΑ ΥΠΕΘΟ, όπως ορίζεται 
στο άρθρο 7, παρ. 2, του Ν. 2860/2000 όπως αυτός ισχύει». 

18. Στο άρθρο 7, προστίθενται παράγραφοι 12 και 13 ως εξής: 

«12. Το Δ.Σ. δύναται με απόφασή του αντί να προκηρύξει 

την κάλυψη κενής θέσης υψηλότερης διοικητικής ευθύνης, 
σε εξαιρετικές περιπτώσεις, να μετακινήσει στη θέση αυτή 
ήδη εργαζόμενο στη Μ .Ο.Δ., ο οποίος υπηρετεί σε θέση χα¬ 
μηλότερης ή ίσης διοικητικής ευθύνης εφ’ όσον υπερκαλύ¬ 
πτει τα προσόντα που προβλέπονται για τη θέση αυτή και 
έχει αποδεδειγμένη εμπειρία και ικανότητα για την εκτέλε¬ 
ση των καθηκόντων που θα του ανατεθούν. 

Στην περίπτωση αυτή ο μετακινούμενος εργαζόμενος 
επί ένα εξάμηνο ασκεί δοκιμαστικά τα καθήκοντα της νέ¬ 
ας θέσης. Για το διάστημα αυτό λαμβάνει τις κατώτερες 
αποδοχές που προβλέπονται για τη θέση. Μετά την πα¬ 
ρέλευση του εξαμήνου, αξιολογείται από τον Γ ενικό Διευ¬ 
θυντή και σε περίπτωση θετικής αξιολόγησης, καταλαμ¬ 
βάνει τη θέση και ορίζονται οι αποδοχές αυτής. Σε περί¬ 
πτωση αρνητικής αξιολόγησης, ο εργαζόμενος επι¬ 
στρέφει σε θέση αντίστοιχη της αρχικής και λαμβάνει τις 
αποδοχές της θέσης αυτής. 

13. Σε περίπτωση απουσίας ή κωλύματος Υπευθύνου τμή¬ 
ματος ή τομέα, ορίζεται αναπληρωτής με απόφαση του Γε¬ 
νικού διευθυντή. Ο αναπληρωτής ασκεί όλα τα καθήκοντα 
της θέσης, πλην εκείνων που εκχωρούνται απευθείας στον 
Υπεύθυνο με απόφαση του Διοικητικού Συμβουλίου.» 

19. Στο άρθρο 10, προστίθεται παράγραφος 4 ως εξής: 

«4. Με απόφαση του Διοικητικού Συμβουλίου, κατόπιν 

σχετικής εισήγησης του Γενικού Διευθυντή, μπορεί να 
τροποποιηθεί η οργανωτική δομή της Μ.Ο.Δ. με ανακα¬ 
τανομή των αρμοδιοτήτων στις υπηρεσιακές μονάδες 
της, να μεταβληθεί ο αριθμός ή και η κατανομή των θέσε¬ 
ων εργασίας, καθώς και να συμπληρωθούν οι διατάξεις 
του παρόντος Κανονισμού. Ευρύτερες τροποποιήσεις 
του παρόντος Κανονισμού μπορούν να γίνουν με την έκ¬ 
δοση σχετικής Υπουργικής απόφασης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2001 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. 2/59044/0022 (2) 

Καθορισμός αμοιβής της Επιτροπής Εισήγησης για ανά¬ 
θεση του διαγωνισμού του έργου: «Παροχή υπηρε¬ 
σιών εξειδικευμένου Κυκλοφοριακού Συμβούλου Συμ¬ 
βάσεων Παραχώρησης Αυτοκινητοδρόμων στην Ελ¬ 
λάδα». Ενάριθμο έργο: 9471506 Δ.Ε. της ΣΑΕ 071/2. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Του Π.Δ. 910/77 «Περί Οργανισμού του ΥΠΔΕ». 

3. Το Π.Δ. 69/88 για τον «Οργανισμό της Κεντρικής Υπη¬ 
ρεσίας της ΓΓΔΕ». 

4. Τωντροποποιητικών/συμπληρωματικώντου προανα- 
φερομένου Π.Δ. 340/90,293/91,335/92 και 167/92, καθώς 
και των σχετικών εγκυκλίων εφαρμογής τους. 


5. Της ΕΔ1/09/116/Φ.Σπ/24.2.88 Εγκυκλίου για τον «Ορ¬ 
γανισμό της Κεντρικής Υπηρεσίας της Γ.Γ.Δ.Ε.». 

6. Του Ν. 1418/84 (ΦΕΚ 23/Α/84) «Δημόσια Έργα και 
ρυθμίσεις συναφών θεμάτων» όπως ισχύει μετά την τρο¬ 
ποποίηση του από τους Ν. 2229/94, Ν. 2308/95, Ν. 
2338/95, Ν. 2372/96 και Ν. 2576/98. 

7. Του Π.Δ. 609/85 «Κατασκευή Δημ. Έργων» (ΦΕΚ 
223Α/31.12.85), όπως ισχύει σήμερα μετάτηντροποποίηση 
του από τον Ν. 2229/94, το Π .Δ. 368/94 και το Ν. 2338/95. 

8. Του Π.Δ. 472/85 «Σύνθεση Επιτροπών ΜΕΕΠ και ΜΕΚ 
και άλλες ρυθμίσεις», ΦΕΚ 168/Α/2.10.1985), όπως ισχύει 
μετά την τροποποίηση του από το Π.Δ. 368/94 (ΦΕΚ 201/ 
Α/2.12.94) και τις υπουργικές αποφάσεις ΥΔΕ/ΕΔ2α/01/ 
27/ΦΝ 294/18.3.85, όπωςτροποποιήθηκεμετηνΔ17α/10/ 
27/ΦΝ 312/6.4.95 και την απόφαση ΥΠΕΧΩΔΕ/Δ17α/03/ 
74//ΦΝ 312/16.2.94. 

9. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των Οδη¬ 
γιών 71/304, 71/305, 78/669, 89/440 και 89/665 της 
Ε.Ο.Κ.», όπως ισχύει μετά την τροποποίηση του από το 
Π.Δ. 85/95. 

10. Του Ν. 1959/91 «Γιατις Οδικές Μεταφορές, τις Επι¬ 
κοινωνίες και άλλες διατάξεις». 

11. Του Ν. 1642/86 για την εφαρμογή του φόρου προ¬ 
στιθέμενης αξίας και της αριθ. ΕΔ2γ/01/24/Φ.5.1/6.2.86 
Εγκ. Ε18 του ΥΠΕΧΩΔΕ σχετικά με την εφαρμογή του 
ΦΠΑ στις συμβάσεις που θα καταρτισθούν μετά την 
1.1.87, καθώς και τις σχετικές συμπληρωματικές διατά¬ 
ξεις που εγκρίθηκαν μεταγενέστερα. 

12. Της λοιπής Νομοθεσίας εκτέλεσης Δημοσίων Έργων. 

13. Του Π.Δ. 71/93 (ΦΕΚ 304/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

14. Του Π.Δ. 102/2000 (ΦΕΚ99Α/17-3-2000), μετοοποίο 
συστάθηκεη ΕΥΔΕ -ΑΥΤΟΚΙΝΗΤΟΔΡΟΜΟΣ ΠΑΘΕ. 

15. Τηςπαρ. 5του άρθρου 1 του Ν. 2503/1997 (ΦΕΚ 107 
Α’) με τις οποίες διατηρήθηκαν υπέρ του Υπουργού ΠΕ- 
ΧΩΔΕ οι αρμοδιότητες στα έργα που εκτελούν οι ΕΥΔΕ. 

16. Της αριθ. Δ16α/04/773/29.11.90 κοινής απόφασης 
του Υπουργού Προεδρίας και του Αν. Υπουργού ΠΕΧΩΔΕ 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

17. Του Ν. 2362/95 «Περί Δημοσίου Λογιστικού» και ει¬ 
δικότερα της παραγράφου 3 του άρθρου 22 του Νόμου 
αυτού. 

18. Της αριθ. 1107147/1239/0006Α/4.10.1996 απόφα¬ 
σης με θέμα «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

19. Της αρ. πρωτ. Δ17α/01/79/Φ.Θ/2.2.1/24.8.89 από¬ 
φασης «περί μεταβιβάσεως αρμοδιοτήτων Υπουργού 
ΠΕΧΩΔΕ στο Γεν. Γραμματέα και στους Προϊσταμένους 
των Δ/νσεων και των Τμημάτων της Κεντρικής Υπηρεσίας 
της ΓΓΔΕ του ΥΠΕΧΩΔΕ». 

20. Της ΣΑΕ 071/2 στην οποία περιλαμβάνεται το ενά¬ 
ριθμο έργο 9471506. 

21. Του Ν. 2470/97 «Αναμόρφωση μισθολογίου προσω¬ 
πικού της Δημόσιας Διοίκησης και άλλες συναφείς διατά¬ 
ξεις» (ΦΕΚ 40/Α/21.3.1997). 

22. Τις διατάξεις του άρθρου 40 του Ν. 849/78 όπως συ¬ 
μπληρώθηκε μετο άρθρο 8του Ν. 2129/93, αφού λάβαμε 
υπόψη: 





20400 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Την απόφαση υπ’ αριθ. Δ1 β/0/7/148/3.10.95 του ΥΠΕ- 
ΧΩΔΕ, με την οποία το έργο κατασκευής του αυτοκινητό¬ 
δρομου ΠΑΘΕ χαρακτηρίστηκε ως σημαντικό και ειδικό. 

2. Την αριθ. Δ1 α/0/14/74/8.12.97 (ορθή επανάληψη 
30.12.97) απόφαση του ΥΠ ΕΧΩΔΕ με την οποία τα εργάτου 
οδικού άξονα ΠΑΘΕ ορίστηκαν ως έργα Εθνικού επιπέδου. 

3. Την αριθ. πρωτ. ΔΜΕΟ/α/0/1494/5.6.2000 απόφαση 
του Υπουργού ΠΕΧΩΔΕ για την έγκριση: α) διενέργειας 
διαγωνισμού για την πρόσληψη Κυκλοφοριακού Συμβού¬ 
λου υποστήριξης του Ελληνικού Δημοσίου για τις διαδι¬ 
κασίες επιλογής των Αναδόχωντων Συμβάσεων Παραχώ¬ 
ρησης αυτοκινητοδρόμων στην Ελλάδα, β) διάθεσης πί¬ 
στωσης 1.003.000.000 δρχ. σε βάρος του έργου 9471506 
Δ.Ε. της ΣΑΕ 071/2 καιγ) των Τευχών Δημοπράτησης του 
σχετικού διαγωνισμού. 

4. Την αριθ. πρωτ. ΔΜΕΟ/α/0/2090/8.9.2000 απόφαση 
ΥΠ ΕΧΩΔΕ με την οποία συγκροτήθηκε Επιτροπή Εισήγησης 
για Ανάθεση του διαγωνισμού του έργου: «Παροχή υπηρε¬ 
σιών εξειδικευμένου Κυκλοφοριακού Συμβούλου Συμβάσε¬ 
ων Παραχώρησης Αυτοκινητοδρόμων στην Ελλάδα». 

5. Ότι το έργο της Επιτροπής ήταν άκρως εξειδικευμέ- 
νο, με σύνθετο γνωστικό αντικείμενο και αφορά σε μια δυ¬ 
σχερή, χρονοβόρα και επίπονη εργασία, που για την 
έγκαιρη και ολοκληρωμένη προώθηση της απαιτείται η 
συστηματική εργασία Επιτροπής από ιδιώτες ειδικούς 
επιστήμονες σε κυκλοφοριακά θέματα και υπαλλήλους, 
που θα εργαστούν εκτός ωραρίου της Υπηρεσίας. 

6. Την αριθ. πρωτ. ΔΜΕΟ/α/0/1313/27.6.2001 απόφαση 
Υπουργού ΠΕΧΩΔΕ με την οποία κυρώθηκαν τα Πρακτι¬ 
κά της Επιτροπής Εισήγησης για Ανάθεση και έγκριση 
του αποτελέσματος του διαγωνισμού του έργου: «Παρο¬ 
χή Υπηρεσιών Εξειδικευμένου Κυκλοφοριακού Συμβού¬ 
λου Συμβάσεων Παραχώρησης Αυτοκινητοδρόμων στην 
Ελλάδα», και επειδή: 

1. Όλα τα μέλη της υπόψη Επιτροπής εργάσθηκαν τμη¬ 
ματικά, πέραν του ωραρίου-τους, επί δέκα (10) συνολικά 
ημερολογιακούς μήνες, από τον Σεπτέμβριο 2000 μέχρι 
και τον Ιούνιο 2001 και ολοκλήρωσαν το έργο αυτής, 
όπως προκύπτει και από τα επιμέρους Πρακτικά αυτής 
(Ιο [από 16.11.2000], 2ο [26.3.2001] και 3ο [28.5.2001]) 
και τις Γνωμοδοτήσεις επί των υποβληθεισών αντιρρήσε¬ 
ων κατ’ αυτών ([1ου: 10.1.2001, 2ου: 25.4.2001 και 3ου: 
19.6.2001] αντιστοίχως). 

2. Όλα τα μέλη της Επιτροπής Εισήγησης για Ανάθεση 
του διαγωνισμού του έργου: «Παροχή υπηρεσιών εξειδι- 
κευμένου Κυκλοφοριακού Συμβούλου Συμβάσεων Παρα¬ 
χώρησης Αυτοκινητοδρόμων στην Ελλάδα» καθώς και οι 
Γραμματείς της Επιτροπής εργάστηκαν πέραν του ωρα¬ 
ρίου τους, από τον Σεπτέμβριο 2000 έως και τον Ιούνιο 
2001, και υπολογιζόμενα αθροιστικά, εργάστηκαν για συ¬ 
νολικά 10 ημερολογιακούς μήνες. 

3. Σύμφωνα με το άρθρο 5 παράγραφος 2 του Ν. 2229/ 
94, όπως τροποποιήθηκε και ισχύει με το Ν. 2338/95, κα¬ 
ταβάλλεται αμοιβή για τα μέλη (υπαλλήλους, καθηγητές 
Α.Ε.Ι. και ιδιώτες) Επιτροπής που συστήνεται με απόφαση 
Υπουργού ΠΕΧΩΔΕ για την Επεξεργασία Ειδικών Θεμά¬ 
των και μάλιστα το υπόψη Ειδικό θέμα Επεξεργασίας 
αφορά έργο που έχει χαρακτηρισθεί σημαντικό και ειδικό 
με απόφαση Υπουργού ΠΕΧΩΔΕ. 

4. Οι πιστώσεις για τις αμοιβές όλων των μελών της Ει¬ 
δικής Επιτροπής (υπαλλήλων και ιδιωτών) και των Γραμ¬ 


ματέων της Επιτροπής θα βαρύνουν το ενάριθμο έργο 
9471506 της ΣΑΕ 071/2. 

5. Το εξειδικευμένο έργο της Επιτροπής απαίτησε πολ¬ 
λές συνεδριάσεις για την αξιολόγηση των στοιχείων των 
διαγωνιζομένων, αποφασίζουμε: 

1. Καθορίζουμε την αμοιβή των μελών της Επιτροπής 
Εισήγησης για Ανάθεση του διαγωνισμού του έργου: 
«Παροχή υπηρεσιών εξειδικευμένου Κυκλοφοριακού 
Συμβούλου Συμβάσεων Παραχώρησης Αυτοκινητοδρό¬ 
μων στην Ελλάδα», σε βάρος του ενάριθμου έργου 
9471506 της ΣΑΕ 071/2, ως ακολούθως: 

α) Για τον Πρόεδρο, τους υπαλλήλους μέλη και τους 
ιδιώτες μέλη της Επιτροπής, ήτοι για τους: 

1. Νισταζάκη Γεώργιο, Πολιτικό Μηχανικό, Προϊστάμε¬ 
νο της Γενικής Διεύθυνσης Συγκοινωνιακών Έργων της 
ΓΓΔΕ/ΥΠΕΧΩΔΕ, ως Πρόεδρο. 

2. Ρετζεπέρη Θεόδωρο, Νομικό Σύμβουλο του Κρά¬ 
τους, Προϊσταμένου του Γ ραφείου Νομικού Συμβουλίου 
της Γ.Γ.Δ.Ε. στο ΥΠΕΧΩΔΕ. 

3. Κασάπη Εύα, Πολιτικό Μηχανικό, Προϊσταμένη του Τμή- 
ματος Κυκλοφοριακών Μελετών στη ΔΜΕΟ της Γ.Γ.Δ.Ε. 

4. Κόκκινο Αντώνιο, Τοπογράφο Μηχανικό, Προϊστάμε¬ 
νο του Τμήματος Μελετών στη ΔΜΕΟ της Γ.Γ.Δ.Ε. 

5. Παπαϊωάννου Χριστόφορο, Πολιτικό Μηχανικό στη 
ΔΜΕΟ της Γ.Γ.Δ.Ε. 

6. Κουτσούκο Κωνσταντίνο, Πολιτικό Μηχανικό στην 
Εγνατία Α.Ε. 

7. Παντελιά Σαράντη, Μεταλλειολόγο Μηχανικό, Σύμ¬ 
βουλο στη Γ.Γ.Δ.Ε. 

8. Τρέζου Στεφανία, Πολιτικό Μηχανικό, Σύμβουλο στη 
Γ.Γ.Δ.Ε. 

9. Χρήστου Νικόλαο, Τοπογράφο Μηχανικό στη ΔΜΕΟ 
της Γ.Γ.Δ.Ε. 

10. Παρμακσίσογλου Θωμά, Πολιτικό Μηχανικό, Τεχνι¬ 
κό Σύμβουλο Μ. Ε. Κ., το ποσό των εκατόν πενήντα χιλιάδων 
(150.000) δρχ. για ένα έκαστο και για κάθε μήνα απασχόλη¬ 
σης και για το χρονικό διάστημα που αναφέρεται στο σκε¬ 
πτικό της παρούσας. 

β) Γ ια τους Γ ραμματείς της Επιτροπής, ήτοι για τις: 

1. Γιώτη Σοφία, Μηχανολόγο Μηχανικό (Τ.Ε.) στη ΔΜΕΟ 
της Γ.Γ.Δ.Ε. και 

2. Αποστολίδου Παναγιώτα, ΔΕ8, στην ΔΜΕΟ της Γ.Γ.Δ.Ε. 

το ποσό των εβδομήντα πέντε χιλιάδων (75.000) δρχ. 

για μία εκάστη και για κάθε μήνα απασχόλησης και για το 
χρονικό διάστημα που αναφέρεται στο σκεπτικό της πα¬ 
ρούσας. 

2. Εγκρίνουμε τη διάθεση πίστωσης ποσού 16.500.000 
δρχ. σε βάρος του ενάριθμου έργου 9471506 της ΣΑΕ 
071/2γιατηνπληρωμήτηςωςάνω αμοιβήςτων μελώντης 
εν λόγω Επιτροπής. 

3. Η σχετική καταβολή να γίνει με μέριμνα της Δ/νσης 
Μελετών Έργων Οδοποιίας (ΔΜΕΟ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Οκτωβρίου 2001 

Οι Γ ενικοί Γ ραμματείς 

Δημοσίων Έργων 

Δημοσιονομικής Πολιτικής Υπ. Περιβάλλοντος, Χωροταξίας 
Υπ. Οικονομικών και Δημ. Έργων 

ΙΩΑΝ. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

Αριθ. 2/56368/0022 (3) 

Αύξηση αριθμού ημερών εκτός έδρας των Γεωπόνωντου 
Περιφ. Κέντρου Προστασίας Φυτών και Ποιοτικού 
Ελέγχου Καβάλας για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/ 
Α726.7.85) και του άρθρου 29Ατου Ν. 1558/85, που προ¬ 
στέθηκε με το άρθρο 27 του Ν. 2081/92. 

2. Το Π.Δ. 402/88 «Περί Οργανισμού του Υπουργείου 
Γεωργίας, όπως τροποποιήθηκε μεταγενέστερα». 

3. Τις διατάξεις του Ν. 2685/99 (ΦΕΚ 35/18.2.99) «Κάλυ¬ 
ψη δαπανών κίνησης μετακινουμένων, υπαλλήλων εντός 
και εκτός Επικράτειας και άλλες διατάξεις». 

4. Τις διατάξεις του Ν. 301/76 (ΦΕΚ91/Α/20.4.76) «περί 
της εις την Εφημερίδα δημοσιευομένης ύλης και ρυθμί- 
σεως θεμάτων αναφερομένων εις την έκδοση και κυκλο¬ 
φορία αυτής». 

5. Το άρθρο 40 του Ν. 849/78 (ΦΕΚ 232/Α776). 

6. Την αριθμ.2/23874/0022/29.1.99 (ΦΕΚ 679/Β7 
17.5.99) απόφαση των Υπουργών Οικονομικών και Γεωρ- 
γίας με θέμα: «Έγκριση ανωτάτου ορίου αριθμού ημερών 
κίνησης εκτός έδρας υπαλλήλων Υπηρεσιών του Υπουρ¬ 
γείου Γεωργίας και λοιπών προσώπων που μετακινούνται 
για λογαριασμό του». 

7. Την αριθμ.2/80345/0004/8.11.99 Κ.Υ.Α. (ΦΕΚ 2040/ 
Β /19.11.99) και (ΦΕΚ 2274/Β731.12.99) «Μεταβίβαση 
εξουσίας υπογραφής, σύμφωνα με το άρθρο 7 παρ. 1 του 
Ν. 1943/91». 

8. Το αριθμ.πρωτ. 103909/11.9.2001 έγγραφο της 
Δ/νσης Προστασίας Φυτικής Παραγωγής και το αριθμ. 
πρωτ. 19240/1990/30.8.2001 έγγραφο του Περιφ. Κέ¬ 
ντρου Προστασίας Φυτών και Ποιοτικού Ελέγχου Καβά¬ 
λας με τα οποία ζητείται η αύξηση του αριθμού των ημε¬ 
ρών εκτός έδρας των Γεωπόνων του παραπάνω 
Περιφ.Κέντρου για την εύρυθμη λειτουργία του, αποφα¬ 
σίζουμε: 

Αυξάνουμε το ανώτατο όριο του αριθμού των ημερών 
εκτός έδρας, πέραν των 120 αυτού που εγκρίθηκε με την 
αριθμ. 2/66700/0022/30.8.99 απόφαση των Υπουργών Οι¬ 
κονομικών και Γεωργίας σε τρεις (3) Γεωπόνους Κλάδου 
ΠΕΙ που υπηρετούν στο Περιφερειακό Κέντρο Προστα¬ 
σίας Φυτών και Ποιοτικού Ελέγχου Καβάλας κατά σαρά¬ 
ντα (40) ημέρες για το έτος 2001 για τους ελέγχους και 
λοιπές δραστηριότητες που πραγματοποιούνται στους 
Τομείς Προστασίας των Φυτών και Ποιοτικού Ελέγχου. 

Λόγω της ιδιομορφίας των εργασιών που εκτελούνται 
από τους ανωτέρω υπαλλήλους και οι οποίες δεν είναι 
δυνατόν να προγραμματιστούν εκ των προτέρω, επι¬ 
τρέπεται ο συμψηφισμός των κατά μήνα ημερών εκτός 
έδρας. 

Από την προώθηση της απόφασης αυτής προκαλείται 
δαπάνη 900.000 δρχ. η οποία βαρύνει τις πιστώσεις του 
Προϋπολογισμού Κ.Τ.Γ.Κ. και Δασών Φορέας 110 Κ.Α.Ε. 
0711. 

Κατά τα λοιπά ισχύει η αριθμ.2/23874/0022/29.1.99 
Υπουργική απόφαση. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Οκτωβρίου 2001 

Οι Γενικοί Γραμματείς 
Δημοσιονομικής Πολιτικής 

Υπ. Οικονομικών Υπ. Γεωργίας 

ΙΩΑΝ. ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

- ♦ - 

Αριθ. 2/60567/0022 ( 4 ) 

Καθορισμός αποζημίωσης Μελών της Ομάδας Διοίκησης 
Έργου για την εφαρμογή Διπλογραφικού Συστήματος 
Γενικής Αναλυτικής Λογιστικής και Κοστολόγησης στα 
Νοσηλευτικά Ιδρύματα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α. Τις διατάξεις: 

Ι.Τηςπαρ. 18του άρθρου 18του Ν. 2503/97«Διοίκηση, 
Οργάνωση στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ107/τ.Α/97). 

2. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής Ανάπτυξης της χώρας» όπως συμπληρώθηκε με το 
άρθρο 8 του Ν. 2129/93 (ΦΕΚ 59Α). 

3. Του άρθρου 22παρ. 3του Ν. 2362/1995 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/τ.Α/27.11.1995). 

4. Του άρθρου 27του Ν. 2081/1992 (ΦΕΚ 154/Α/10.9.92) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985) όπως τελικά αντικαταστάθηκε με το 
άρθρο 1 του Ν. 2469/1997 «Περιορισμός και βελτίωση της 
αποτελεσματικότητος των κρατικών δαπανών και άλλες 
διατάξεις» (ΦΕΚ 38/τ.Α/97). 

5. Την αριθ. 1039386/441/Α0006/21.4.2000 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ 571 /τ.Β/21.4.2000). 

6. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/τ.Α/97). 

7. Την 2/80345/0004/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

8. Την ΔΥ1 δ/22888/2000/4.4.2001 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Υγείας και Πρόνοιας περί συγκρότησης 
Ομάδας Διοίκησης Έργου για την εφαρμογή Διπλογρα¬ 
φικού συστήματος Γ ενικής Αναλυτικής Λογιστικής και Κο¬ 
στολόγησης στα Νοσηλευτικά Ιδρύματα (ΦΕΚ 451/ 
τ.Β/20.4.2001). 

9. Την ΔΥΙδ/οικ. 11615/2.7.2001 απόφαση του Υπουρ¬ 
γού Υγείας και Πρόνοιας περί διορισμού μελών Ομάδας 
Διοίκησης Έργου για την εφαρμογή Διπλογραφικού συ¬ 
στήματος Γ ενικής Αναλυτικής Λογιστικής και Κοστολόγη¬ 
σης στα Νοσηλευτικά Ιδρύματα. 

Β. Το γεγονός ότι επιβάλλεται η λήψη όλων των απα¬ 
ραιτήτων μέτρων προκειμένου να εφαρμοστεί με επιτυχία 

το περιεχόμενο του κλαδικού λογιστικού σχεδίου για τα 
ΝΠΔΔ (Π.Δ. 205/98) με συνέπεια, ειδικότερα, την μελέτη 
ανάπτυξης και παρακολούθησης της εφαρμογής του, την 
κοστολογική οργάνωση, την αξιολόγηση της υπάρχου- 
σας μηχανογραφικής υποδομής και παράλληλα την εκ¬ 
παίδευση του προσωπικού. 

Γ. Το γεγονός ότι από τις διατάξεις της απόφασης αυτής, 
προκαλείται για το τρέχον οικονομικό έτος δαπάνη ύψους 
εννέα εκατομμυρίων διακοσίων πενήντα χιλιάδων 
(9.250.000) δραχμών ή 27.146 ΕΨΠΟ περίπου, καθώς και 
ετήσια ύψους είκοσι δύο εκατομμυρίων διακοσίων χιλιάδων 
(22.200.000) δραχμών ή 65.150 ΕΨΒΟ περίπου, η οποία θα 
αντιμετωπισθεί από πιστώσεις που έχουν εγγράφει στον 
Προϋπολογισμό του Υπουργείου Υγείας και Πρόνοιας και 
συγκεκριμένα Ειδικός Φορέας Προϋπολογισμού Φ 210 Κω¬ 
δικός Αριθμός Εξόδων ΚΑΕ 0515, αποφασίζουμε: 

1.0 Πρόεδρος, τα μέλη καθώς και οι Γραμματείς για την 
συμμετοχή τους στις συνεδριάσεις της Ομάδας Διοίκη¬ 
σης Έργου για την εφαρμογή διπλογραφικού συστήμα¬ 
τος Γενικής Αναλυτικής Λογιστικής και Κοστολόγησης 
στα Νοσηλευτικά Ιδρύματα, αμείβονται μηνιαίως με τα 
κάτωθι αναφερόμενα ποσά: 

Πρόεδρος 400.000 δραχμές (τετρακόσιες χιλιάδες) 

Μέλος (έκαστο) 200.000 δραχμές (διακόσιες χιλιάδες) 

Γραμματέας (έκαστος) 100.000 δραχμές (εκατό χιλιάδες) 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Συντονιστή της Ομάδας Διοίκησης 
Έργου, ότι παρέστησαν στις συνεδριάσεις που κλήθηκαν 
και οι οποίες δεν μπορούν να είναι λιγότερες από τρεις (3) 
το μήνα. Σε περίπτωση που τα μέλη μετείχαν σε λιγότερες 
των τριών (3) συνεδριάσεων η αποζημίωση μειώνεται στο 
τρίτο. 

2. Η παραπάνω δαπάνη βαρύνει τον προϋπολογισμό 
του Υπουργείου Υγείας και Πρόνοιας και συγκεκριμένα 
(Ειδικός Φορέας Προϋπολογισμού Φ210 Κωδικός Αριθ¬ 
μός Εξόδων ΚΑΕ 0515). 

3. Η εν λόγω Ομάδα Διοίκησης Έργου θα ολοκληρώσει 
το έργο της σε χρονικό διάστημα δύο ετών από την συ¬ 
γκρότησή της. 

4. Η απόφαση έχει έναρξη ισχύος από την ημερομηνία 
έναρξης λειτουργίας της Ομάδας Διοίκησης Έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Υγείας και Πρόνοιας 

ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/60636/0022 ( 5 ) 

Καθορισμός αμοιβής μελών του Κεντρικού Συμβουλίου 
Νεωτέρων Μνημείων, του ΥΠΠΟ και αριθμού συνε¬ 
δριάσεων αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/97 (ΦΕΚ40/τ.Α./21.3.97) 
«Αναμόρφωση μισθολογίου προσωπικού της δημόσιας 


διοίκησης και άλλες συναφείς διατάξεις» και την ερμη¬ 
νευτική του ανωτέρω νόμου εγκύκλιο του ΓΛΚ αριθμ. 
2030771/4262/0022/22.4.97. 

β) Της παρ.3 του άρθρου 22 του Ν. 2362/95 (ΦΕΚ 
247/Τ.Α./27.11.95) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του άρθρου 27του Ν. 2081/92 (ΦΕΚ 154/τ.Α./10.9.92) 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματικών και άλλες διατάξεις, όπως 
τροποποιήθηκε από τις διατάξεις του άρθρου 1 του Ν. 
2469/94 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» και την 
ερμηνευτική του ανωτέρω νόμου εγκύ κλιο αριθ. 2020000/ 
154/0021 /Β/24.3.97 του ΓΛΚ. 

δ) Του άρθρου 40του Ν. 849/78 (ΦΕΚ232/τ.Α./22.12.78) 
«Περί παροχής κινήτρων δια την ενίσχυση της περιφερει¬ 
ακής και οικονομικής ανάπτυξης της χώρας», όπως συ¬ 
μπληρώθηκε με το άρθρο 8του Ν. 2129/93. 

ε) του άρθρου 7 παρ. 11 του Ν. 2557/97 (ΦΕΚ 271/ 
τ.Α./24.12.97) «Θεσμοί μέτρα και δράσεις πολιτιστικής 
ανάπτυξης». 

στ) Του άρθρου 19 (παρ. 9α) του Ν. 2947/2001 «Θέματα 
Ολυμπιακής Φιλοξενίας, Έργων Ολυμπιακής Υποδομής 
και άλλες διατάξεις (ΦΕΚ 228/Α). 

2. Την αριθμ. ΥΠΠΟ/ΔΙΟΙΚ/Α5/ΠΜΥ/996/21.1.2001 από¬ 
φαση του Υπουργού Πολιτισμού «Ορισμός μελώντου Κε¬ 
ντρικού Συμβουλίου Νεωτέρων Μνημείων του ΥΠΠΟ». 

3. Την αριθμ. 2027916.2740/0022/30.4.98 ΚΥΑ (ΦΕΚ 
447/Β/11.5.98) «Καθορισμός συνεδριάσεων και αποζη¬ 
μίωσης μελώντου Κεντρικού Αρχαιολογικού Συμβουλίου, 
του Κεντρικού Συμβουλίου Νεωτέρων Μνημείων και του 
Τεχνικού Συμβουλίου του ΥΠΠΟ. 

4. Την αριθμ. 208758/9731/0022/19.1.99 ΚΥΑ (ΦΕΚ 
57/Β/29.1.99) «Τροποποίηση απόφασης καθορισμού συ¬ 
νεδριάσεων των ανωτέρω Συμβουλίων». 

5. Την αριθμ. 2/80345/0004/8.11.99 ΚΥΑ για τη μεταβί¬ 
βαση εξουσίας υπογραφής σύμφωνα μετις διατάξειςτου 
άρθρου 7 (παρ. 1) του Ν. 1943/91. 

6. Την αριθμ. 10393386/441/10006Α/21.4.2000 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

7. Την αριθμ. ΥΠΠΟ/ΓΝΟΣ/49095/30.10.1991 υπουργική 
απόφαση για μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ εν. 
Γραμματέα, Γεν. Διευθυντές κλπ.» (ΦΕΚ889/Β/30.10.1991). 

8. Το γεγονός ότι το προαναφερθέν Συμβούλιο του 
Υπουργείου Πολιτισμού, αντιμετωπίζει θέματα μεγίστης 
σημασίας που άπτονται της προστασίας των Μνημείων 
και της Πολιτιστικής εν γένει, Κληρονομιάς της Χώρας, οι 
δε συνεδριάσεις του είναι επίπονες και με μεγάλη χρονι¬ 
κή διάρκεια. 

9. Το γεγονός ότι απάτην απόφαση αυτή προκαλείται ετή¬ 
σια δαπάνη που ανέρχεται στο ποσό των είκοσι έξι εκατομ¬ 
μυρίων σαράντα χιλιάδων (26.040.000) δραχμών ή 
76419,66 ΕΥΡΩ, η οποία θα καλυφθεί κατά το τρέχον έτος 
από τον Ειδικό Λογαριασμό 234372/1 και από 1.1.2002 από 
τον Τακτικό Προϋπολογισμό του ΥΠΠΟ, αποφασίζουμε: 

1. Καθορίζουμε την κατά μήνα αμοιβή του Προέδρου, 
των μελών και των εισηγητών του Κεντρικού Συμβουλίου 

Νεωτέρων Μνημείων στο ποσό των εκατό τριάντα χιλιά¬ 
δων (130.000) δραχμών ή 381,51 ΕΥΡΩ και των γραμμα¬ 
τέων στο ποσό των εκατόν δέκα χιλιάδων (110.000) δραχ¬ 
μών ή 322,81 ΕΥΡΩ. 

2. Ο αριθμός συνεδριάσεων του ανωτέρω Συμβουλίου 
καθορίζεται σε τέσσερις (4) τουλάχιστον το μήνα και σε 
σαράντα οκτώ (48) το χρόνο. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2001 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Πολιτισμού 

ΙΩΑΝ. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/60635/0022 (6) 

Καθορισμός αμοιβής μελών του Κεντρικού Αρχαιολογι¬ 
κού Συμβουλίου, του ΥΠΠΟ και αριθμού συνεδριάσε¬ 
ων αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/97 (ΦΕΚ40/τ.Α./21.3.97) 
«Αναμόρφωση μισθολογίου προσωπικού της δημόσιας 
διοίκησης και άλλες συναφείς διατάξεις» και την ερμη¬ 
νευτική του ανωτέρω νόμου εγκύκλιο του ΓΛΚ αριθμ. 
2030771/4262/0022/22.4.97. 

β) Της παρ. 3 του άρθρου 22 του Ν. 2362/95 (ΦΕΚ 
247/τ.Α/27.11.95) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του άρθρου 27 του Ν. 2081/92 (ΦΕΚ 154/τ.Α./ 
10.9.92) «Ρύθμιση του θεσμού των Επιμελητηρίων, τρο¬ 
ποποίηση των διατάξεων του Ν. 1712/87 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματικών και άλλες δια¬ 
τάξεις, όπως τροποποιήθηκε από τις διατάξεις του 
άρθρου 1 του Ν. 2469/94 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» και την ερμηνευτική του ανωτέρω νόμου εγκύ¬ 
κλιο αριθ.2020000/154/0021/Β/24.3.97 του ΓΛΚ. 

δ) Του άρθρου 40του Ν. 849/78 (ΦΕΚ232/τ.Α./22.12.78) 
«Περί παροχής κινήτρων δια την ενίσχυση της περιφερει¬ 
ακής και Οικονομικής ανάπτυξης της χώρας», όπως συ¬ 
μπληρώθηκε με το άρθρο 8 του Ν. 2129/93. 

ε) Του αρθρ. 7 παρ. 11 του Ν. 2557/97 (ΦΕΚ 271/τ.Α./ 
24.12.97) «Θεσμοί μέτρα και δράσεις πολιτιστικής ανά¬ 
πτυξης». 

στ) Του άρθρου 19 (παρ. 9α) του Ν. 2947/2001, ΦΕΚ 
228/Α/9.10.2001 «Θέματα Ολυμπιακής Φιλοξενίας, Έρ¬ 
γων Ολυμπιακής Υποδομής και άλλες διατάξεις». 

2. Την αριθμ. ΥΠΠΟ/ΔΙΟΙΚ/Α4/6364/15.2.2000 απόφα¬ 
ση του Υπουργού Πολιτισμού «Ορισμός μελών του Κε¬ 
ντρικού Αρχ/κού Συμβουλίου του ΥΠΠΟ» όπωςτροποποι- 
ήθηκε με τις αριθμ. 5274/11.2.2000, 19366/14.4.2000, 
23090/9.5.2000, 40/29.12.2000, 41201/26.1.2001, 6364/ 
15.2.2001 και 34860/3.7.2001 όμοιες πράξεις. 

3. Την αριθμ. 2027916.2740/0022/30.4.98 ΚΥΑ (ΦΕΚ 
447/Β/11.5.98) «Καθορισμός συνεδριάσεων και αποζη¬ 


μίωσης μελών του Κεντρικού Αρχ/κού Συμβουλίου, του 
Κεντρικού Συμβουλίου Νεωτέρων Μνημείων και του Τε¬ 
χνικού Συμβουλίου του ΥΠΠΟ. 

4. Την αριθμ. 208758/9731/0022/19.1.99 ΚΥΑ (ΦΕΚ 
57/Β/29.1.99) «Τροποποίηση απόφασης καθορισμού συ¬ 
νεδριάσεων των ανωτέρω Συμβουλίων». 

5. Την αριθμ. 2/80345/0004/8.11.99 ΚΥΑ για τη μεταβί¬ 
βαση εξουσίας υπογραφής σύμφωνα με τις διατάξεις του 
άρθρου 7 (παρ. 1)του Ν. 1943/91. 

6. Την αριθμ. 10393386/441/10006Α/21.4.2000 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

7. Την αριθμ. ΥΠΠΟ/ΓΝΘΣ/49095/30.10.91 υπουργική 
απόφαση, για μεταβίβαση αρμοδιοτήτων Υπουργού και δι¬ 
καιώματος υπογραφής «με εντολή Υπουργού» στον Γενικό 
Γραμματέα, Γεν. Διευθυντές κ.λπ. (ΦΕΚ889/Β/30.10.91). 

8. Το γεγονός ότι το προαναφερθέν Συμβούλιο του 
Υπουργείου Πολιτισμού, αντιμετωπίζει θέματα μεγίστης 
σημασίας που άπτονται της προστασίας των Μνημείων 
και της Πολιτιστικής εν γένει, Κληρονομιάς της Χώρας, οι 
δε συνεδριάσεις του είναι επίπονες και με μεγάλη χρονι¬ 
κή διάρκεια. 

9. Το γεγονός ότι από την απόφαση αυτή προκαλείται 
ετήσια δαπάνη που ανέρχεται στο ποσό των σαράντα ένα 
εκατομμυρίων εξακοσίων σαράντα χιλιάδων (41.640.000) 
δραχμών ή 122201,96 ΕΥΡΩ, η οποία θα καλυφθεί κατά το 
τρέχον έτος από τον Ειδικό Λογαριασμό 234372/1 και από 
1-1-2002 από τον Τακτικό Προϋπολογισμό του ΥΠΠΟ, 
αποφασίζουμε: 

1. Καθορίζουμε την κατά μήνα αμοιβή του Προέδρου, 
των μελών και των εισηγητών του Κεντρικού Αρχαιολογι¬ 
κού Συμβουλίου στο ποσό των εκατόν εξήντα χιλιάδων 
(160.000) δραχμών ή 469,55 ΕΥΡΩ και των γραμματέων 
στο ποσό των εκατόν τριάντα πέντε χιλιάδων (135.000) 
δραχμών ή 396,18 ΕΥΡΩ. 

2. Ο αριθμός των συνεδριάσεων του ανωτέρω Συμβου¬ 
λίου καθορίζεται σε τέσσερις (4) τουλάχιστον το μήνα και 
σε πενήντα δύο (52) το χρόνο. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2001 

Οι Γενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Πολιτισμού 

ΙΩΑΝ. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. Φ11 50079 (7) 

Χορήγηση έκτακτης οικονομικής ενίσχυσης στο Εργατο- 
ϋπαλληλικό Κέντρο Αθήνας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Το με αριθ. 10447/9.2.2001 έγγραφο του ΟΈΈ. με το 
οποίο μας υποβλήθηκε απόσπασμα Πρακτικού της με 

αριθ. 7/7.2.2001 συνεδρίασης του Διοικητικού του Συμ¬ 
βουλίου. 

3. Την εγγραφή πίστωσης στον Κ.Α.Ε. 2522Ζτου προϋ¬ 
πολογισμού του Ο.Ε.Ε. έτους 2001, για την προκαλούμε- 
νη δαπάνη (άρθρο 27 Ν. 2081/1992, άρθρο 29 Α του Ν. 
1558/1985 και άρθρο 1 του Ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

4. Την αριθ. 80027/9.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ 
610/Β/9.5.2000), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 7/7.2.2001 συνεδρίαση του, σχετικά 
με την καταβολή οικονομικής ενίσχυσης ποσού δέκα εκα¬ 
τομμυρίων (10.000.000) δρχ. στο Εργατοϋπαλληλικό Κέ¬ 
ντρο Αθήνας για για την διοργάνωση διημερίδας. 

Η καταβολή του ανωτέρου ποσού στο Εργατοϋπαλλη- 
λικό Κέντρο θα πραγματοποιηθεί μετά την υποβολή των 
σχετικών παραστατικών στοιχείων στον Ο.Ε.Ε. 

Η δαπάνη αυτή βαρύνει τον Κ.Α.Ε.2522Ζ, του προϋπο¬ 
λογισμού του Ο.Ε.Ε. έτους 2001, ο οποίος δεν επιχορη¬ 
γείται από τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 22 Οκτωβρίου 2001 

Ο ΥΦΥΠΟΥΡΓΟΣ 

X. ΠΡΩΤΟ Π ΑΠ ΠΑΣ 
-♦- 

Αριθ. Φ11 50226 (8) 

Χορήγηση έκτακτης οικονομικής ενίσχυσης στην Ομο¬ 
σπονδία Οικοδόμων και Συναφών Επαγγελμάτων Ελ¬ 
λάδας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 


θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Το με αριθ. 11361/27.4.2001, έγγραφο του Ο.Ε.Ε. με 
το οποίο μας υποβλήθηκε απόσπασμα Πρακτικού της με 
αριθ 14/28.3.2001 συνεδρίασης του Διοικητικού του Συμ¬ 
βουλίου. 

3. Την εγγραφή πίστωσης στον Κ.Α.Ε. 2522 ΣΤ του προ¬ 
ϋπολογισμού του Ο.Ε.Ε. έτους 2001, για την προκαλού- 
μενη δαπάνη (άρθρο 27 Ν. 2081/1992, άρθρο 29 Ατού Ν. 
1558/1985 και άρθρο 1 του Ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

4. Την αριθ. 80027/9.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ 
610/Β/9.5.2000), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 14/28.3.2001 συνεδρίασή του, σχετι¬ 
κά με την καταβολή έκτακτης οικονομικής ενίσχυσης πο¬ 
σού δύο εκατομμυρίων τριακοσίων πενήντα οκτώ χιλιά¬ 
δων εννιακοσίων εξήντα (2.358.960) δραχμών στην 
Ομοσπονδία Οικοδόμων και Συναφών Επαγγελμάτων Ελ¬ 
λάδας για την κάλυψη εξόδων φιλοξενίας ξένων αντιπρο¬ 
σώπων που συμμετείχαν στο 19ο Συνέδριο της. 

Η καταβολή της οικονομικής ενίσχυσης στην ανωτέρω 
Ομοσπονδία θα πραγματοποιηθεί μετά την υποβολή των 
σχετικών παραστατικών στοιχείων. 

Η δαπάνη αυτή η οποία βαρύνει τον Κ.Α.Ε., 2522 ΣΤ του 
προϋπολογισμού του Ο.Ε.Ε. έτους 2001 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 22 Οκτωβρίου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




